ddrg/super_eurlex huggingface dataset:
2001/730/EY: Komission päätös, tehty 15 päivänä lokakuuta 2001, yhteisön rahoitusta saavien TSE:n valvontaohjelmien luettelosta vuodeksi 2002 (tiedoksiannettu numerolla K(2001) 3151)



Virallinen lehti nro L 274 , 17/10/2001 s. 0020 - 0021



Komission päätös, tehty 15 päivänä lokakuuta 2001, yhteisön rahoitusta saavien TSE:n valvontaohjelmien luettelosta vuodeksi 2002 (tiedoksiannettu numerolla K(2001) 3151) (2001/730/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 2001/572/EY(2), ja erityisesti sen 24 artiklan 5 kohdan, sekä katsoo seuraavaa: (1) Neuvoston asetuksen (EY) N:o 1258/1999(3) 3 artiklan 2 kohdan mukaisesti eläintautien seurantaa ja hävittämistä koskevat ohjelmat rahoitetaan EMOTR:n tukiosastosta. Varainhoidon valvontaan liittyvistä syistä sovelletaan asetuksen (EY) N:o 1258/1999 8 ja 9 artiklaa. (2) Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001(4), sellaisena kuin se on viimeksi muutettuna asetuksella (EY) N:o 1326/2001(5), vahvistetaan uudet säännöt naudoissa, lampaissa ja vuohissa esiintyvien spongiformisten enkefalopatioiden (TSE) valvontaa varten. (3) Vahvistettaessa luettelo yhteisön rahoitusta saavista TSE:n seurantaohjelmista vuodeksi 2002 sekä kunkin ohjelman rahoitusosuuden ehdotettu enimmäismäärä on otettava huomioon kustakin ohjelmasta yhteisölle aiheutuva etu ja saatavilla olevien määrärahojen suuruus. (4) Jäsenvaltiot ovat toimittaneet komissiolle kaikki tiedot, jotka se tarvitsee voidakseen arvioida kyseisten ohjelmien rahoittamisesta vuonna 2002 yhteisölle aiheutuvaa etua. (5) Tässä päätöksessä esitetyssä luettelossa olevat ohjelmat on hyväksyttävä yksitellen myöhemmin. (6) Komissio on tarkastelut jokaista jäsenvaltioiden esittämää ohjelmaa sekä eläinlääkinnälliseltä että taloudelliselta kannalta. (7) Näin ollen on aiheellista hyväksyä luettelo yhteisön rahoitusta saavista ohjelmista ja vahvistaa kunkin ohjelman rahoitusosuuden enimmäismäärä. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tämän päätöksen liitteessä luetellut TSE:n (BSE ja scrapie) valvontaohjelmat saavat yhteisön rahoitusta vuonna 2002. 2. Yhteisön rahoitusosuuden ehdotettu enimmäismäärä kunkin 1 kohdassa tarkoitetun ohjelman osalta esitetään liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä lokakuuta 2001. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 203, 28.7.2001, s. 16. (3) EYVL L 160, 26.6.1999, s. 103. (4) EYVL L 147, 31.5.2001, s. 1. (5) EYVL L 177, 30.6.2001, s. 60. LIITE Luettelo TSE:n valvontaohjelmista Yhteisön rahoitusosuuden enimmäismäärä >TAULUKON PAIKKA>
2001/726/EY: Komission päätös, tehty 9 päivänä lokakuuta 2001, päätöksen 93/693/EY muuttamisesta keinosiemennysasemia, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, koskevan luettelon osalta (ETA:n kannalta merkityksellinen teksti) (tiedoksiannettu numerolla K(2001) 2999)



Virallinen lehti nro L 273 , 16/10/2001 s. 0021 - 0022



Komission päätös, tehty 9 päivänä lokakuuta 2001, päätöksen 93/693/EY muuttamisesta keinosiemennysasemia, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, koskevan luettelon osalta (tiedoksiannettu numerolla K(2001) 2999) (ETA:n kannalta merkityksellinen teksti) (2001/726/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 1 kohdan, sekä katsoo seuraavaa: (1) Yhdysvaltain viranomaiset ovat lähettäneet pyynnön yhden aseman lisäämiseksi komission päätöksellä 93/639/EY(2), sellaisena kuin se on viimeksi muutettuna päätöksellä 2001/639/EY(3), laadittuun luetteloon keinosiemennysasemista, jotka on hyväksytty Yhdysvalloista yhteisöön tapahtuvaa naudansukuisten kotieläinten siemennesteen vientiä varten. (2) Komissio on saanut Yhdysvalloilta direktiivin 88/407/ETY 9 artiklassa säädettyjen vaatimusten noudattamista koskevat takeet. (3) Tämän vuoksi päätös 93/693/EY olisi muutettava vastaavasti. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 93/693/EY liite seuraavasti: Lisätään seuraava Yhdysvaltain asemia koskeva rivi: ">TAULUKON PAIKKA>" 2 artikla Tämä päätös on osoitettu kaikille jäsenvaltioille. Tehty Brysselissä 9 päivänä lokakuuta 2001. Komission puolesta David Byrne Komission jäsen (1) EYVL L 194, 22.7.1988, s. 10. (2) EYVL L 320, 22.12.1993, s. 35. (3) EYVL L 223, 18.8.2001, s. 26.
Neuvoston päätös, tehty 23 päivänä lokakuuta 2001, arkkitehtikoulutuksen neuvoa-antavan komitean varsinaisten jäsenten ja varajäsenten nimeämisestä



Virallinen lehti nro C 320 , 15/11/2001 s. 0002 - 0003



Neuvoston päätös, tehty 23 päivänä lokakuuta 2001, arkkitehtikoulutuksen neuvoa-antavan komitean varsinaisten jäsenten ja varajäsenten nimeämisestä (2001/C 320/02) EUROOPAN UNIONIN NEUVOSTO, joka ottaa huomioon arkkitehtikoulutuksen neuvoa-antavan komitean perustamisesta 10 päivänä kesäkuuta 1985 tehdyn neuvoston päätöksen 85/385/ETY(1) ja erityisesti sen 3 ja 4 artiklan, ottaa huomioon vuoden 1994 liittymisasiakirjan ja erityisesti sen 165 artiklan 1 kohdan, sekä katsoo seuraavaa: Mainitun päätöksen 3 artiklan mukaisesti komiteassa on kolme asiantuntijaa kustakin jäsenvaltiosta ja jokaiselle asiantuntijalle on yksi varajäsen; päätöksen 4 artiklan mukaisesti asiantuntijoiden ja varajäsenten toimikausi on kolme vuotta. Neuvosto on 26 päivänä helmikuuta 1996(2) tekemällään päätöksellä nimennyt tämän komitean varsinaiset jäsenet ja varajäsenet 26 päivästä helmikuuta 1996 alkaneeksi ja 25 päivänä helmikuuta 1999 päättyneeksi toimikaudeksi. Kolmentoista jäsenvaltion hallitukset ovat kukin esittäneet ehdokasluettelon varsinaisten jäsenten ja varajäsenten nimeämistä, korvaamista tai toimikauden uudistamista varten, ON PÄÄTTÄNYT SEURAAVAA: Ainoa artikla Nimetään seuraavat henkilöt arkkitehtikoulutuksen neuvoa-antavan komitean jäseniksi ja varajäseniksi 23 päivänä lokakuuta 2001 alkavaksi ja 22 päivänä lokakuuta 2004 päättyväksi toimikaudeksi: A. Ammatissa toimivat arkkitehtikuntaa edustavat asiantuntijat >TAULUKON PAIKKA> B. Arkkitehtikoulutusta antavia korkeakouluja tai vastaavia oppilaitoksia edustavat asiantuntijat >TAULUKON PAIKKA> C. Jäsenvaltioiden toimivaltaisia viranomaisia edustavat asiantuntijat >TAULUKON PAIKKA> Tehty Luxemburgissa 23 päivänä lokakuuta 2001. Neuvoston puolesta Puheenjohtaja A. Neyts-Uyttebroeck (1) EYVL L 223, 21.8.1985, s. 26. (2) EYVL C 74, 14.3.1996, s. 1.
2001/786/EY,EHTY,Euratom: Neuvoston päätös, tehty 8 päivänä marraskuuta 2001, tilintarkastustuomioistuimen jäsenen nimittämisestä



Virallinen lehti nro L 295 , 13/11/2001 s. 0021 - 0021



Neuvoston päätös, tehty 8 päivänä marraskuuta 2001, tilintarkastustuomioistuimen jäsenen nimittämisestä (2001/786/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 247 artiklan 6 kohdan, ottaa huomioon Euroopan hiili- ja teräsyhteisön perustamissopimuksen ja erityisesti sen 45 b artiklan 6 kohdan, ottaa huomioon Euroopan atomienergiayhteisön perustamissopimuksen ja erityisesti sen 160 b artiklan 6 kohdan, ottaa huomioon Euroopan parlamentin lausunnon(1), sekä katsoo seuraavaa: (1) Tilintarkastustuomioistuimen jäsen Jan O. KARLSSON on pyytänyt tehtävästään eroa, joka tulee voimaan 31 päivänä joulukuuta 2001. (2) Tämän vuoksi on syytä nimittää hänen tilalleen uusi henkilö hänen jäljellä olevaksi toimikaudekseen, ON PÄÄTTÄNYT SEURAAVAA: 1 artikla Nimitetään Lars TOBISSON tilintarkastustuomioistuimen jäseneksi 1 päivästä tammikuuta 2002 28 päivään helmikuuta 2006. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 8 päivänä marraskuuta 2001. Neuvoston puolesta Puheenjohtaja E. Boutmans (1) 23 päivänä lokakuuta 2001 annettu lausunto (ei vielä julkaistu Euroopan yhteisöjen virallisessa lehdessä).
2001/788/EY: Komission päätös, tehty 12 päivänä marraskuuta 2001, Ranskan uusia oliivipuuistutuksia koskevan muutetun ohjelman hyväksymisestä (tiedoksiannettu numerolla K(2001) 3436)



Virallinen lehti nro L 295 , 13/11/2001 s. 0024 - 0024



Komission päätös, tehty 12 päivänä marraskuuta 2001, Ranskan uusia oliivipuuistutuksia koskevan muutetun ohjelman hyväksymisestä (tiedoksiannettu numerolla K(2001) 3436) (Ainoastaan ranskankielinen teksti on todistusvoimainen) (2001/788/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(1) ja erityisesti sen 4 artiklan, ottaa huomioon oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 30 päivänä lokakuuta 1998 annetun komission asetuksen (EY) N:o 2366/98(2), sellaisena kuin se on viimeksi muutettuna asetuksella (EY) N:o 648/2001(3), ja erityisesti sen 4 artiklan 1 kohdan, sekä katsoo seuraavaa: (1) Asetuksen (EY) N:o 1638/98 4 artiklassa säädetään, että sellaiset ylimääräiset oliivipuut ja vastaavat alat, jotka on istutettu 1 päivän toukokuuta 1998 jälkeen, tai joista ei ole tehty viljelyilmoitusta myöhemmin päätettävään määräaikaan mennessä, eivät voi olla peruste 1 päivänä marraskuuta 2001 voimaan tulevan rasva-alan yhteisen markkinajärjestelyn mukaiselle oliivin tuottajille tarkoitetulle tuelle. Saman artiklan mukaisesti ylimääräiset oliivipuut vanhan oliivitarhan käyttötarkoituksen muuttamisen yhteydessä tai uudet istutukset, jotka tehdään komission hyväksymässä ohjelmassa vahvistetuilla pinta-aloilla, voidaan kuitenkin ottaa huomioon myöhemmin määriteltävissä rajoissa. (2) Uusia istutuksia koskeva Ranskan kansallinen ohjelma sisältää asetuksen (EY) N:o 2366/98 4 artiklan 3 kohdassa esitetyt tiedot. Ranskan viranomaiset ovat muuttaneet Ranskan uusia oliivipuuistutuksia koskevan ohjelman hyväksymisestä 24 päivänä maaliskuuta 2000 tehdyllä komission päätöksellä 2000/272/EY(4) hyväksyttyä ohjelmaa. Muutos koskee ainoastaan istutusten päättymispäivää. Kyseinen päivämäärä on 31 päivän lokakuuta 2001 sijasta 31 päivä lokakuuta 2004. (3) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään muutos Ranskan kansalliseen ohjelmaan, joka koskee uusia oliivipuuistutuksia 3500 hehtaarin suuruisella alalla asetuksen (EY) N:o 1638/98 4 artiklan mukaisesti. 2 artikla Tämä päätös on osoitettu Ranskan tasavallalle. Tehty Brysselissä 12 päivänä marraskuuta 2001. Komission puolesta Franz Fischler Komission jäsen (1) EYVL L 210, 28.7.1998, s. 32. (2) EYVL L 293, 31.10.1998, s. 50. (3) EYVL L 91, 31.3.2001, s. 45. (4) EYVL L 85, 6.4.2000, s. 35.
2001/785/EY,EHTY,Euratom: Neuvoston päätös, tehty 8 päivänä marraskuuta 2001, tilintarkastustuomioistuimen jäsenen nimittämisestä



Virallinen lehti nro L 295 , 13/11/2001 s. 0020 - 0020



Neuvoston päätös, tehty 8 päivänä marraskuuta 2001, tilintarkastustuomioistuimen jäsenen nimittämisestä (2001/785/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 247 artiklan 6 kohdan, ottaa huomioon Euroopan hiili- ja teräsyhteisön perustamissopimuksen ja erityisesti sen 45 b artiklan 6 kohdan, ottaa huomioon Euroopan atomienergiayhteisön perustamissopimuksen ja erityisesti sen 160 b artiklan 6 kohdan, ottaa huomioon Euroopan parlamentin lausunnon(1), sekä katsoo seuraavaa: (1) Tilintarkastustuomioistuimen jäsen Jørgen MOHR on pyytänyt tehtävästään eroa, joka tulee voimaan 31 päivänä joulukuuta 2001. (2) Tämän vuoksi on syytä nimittää hänen tilalleen uusi henkilö hänen jäljellä olevaksi toimikaudekseen, ON PÄÄTTÄNYT SEURAAVAA: 1 artikla Nimitetään Morten Louis LEVYSOHN tilintarkastustuomioistuimen jäseneksi 1 päivästä tammikuuta 2002 28 päivään helmikuuta 2006. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 8 päivänä marraskuuta 2001. Neuvoston puolesta Puheenjohtaja E. Boutmans (1) 23 päivänä lokakuuta 2001 annettu lausunto (ei vielä julkaistu Euroopan yhteisöjen virallisessa lehdessä).
2001/784/EY,EHTY,Euratom: Neuvoston päätös, tehty 8 päivänä marraskuuta 2001, tilintarkastustuomioistuimen seitsemän jäsenen nimittämisestä



Virallinen lehti nro L 295 , 13/11/2001 s. 0019 - 0019



Neuvoston päätös, tehty 8 päivänä marraskuuta 2001, tilintarkastustuomioistuimen seitsemän jäsenen nimittämisestä (2001/784/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 247 artiklan 3 kohdan, ottaa huomioon Euroopan hiili- ja teräsyhteisön perustamissopimuksen ja erityisesti sen 45 b artiklan 3 kohdan, ottaa huomioon Euroopan atomienergiayhteisön perustamissopimuksen ja erityisesti sen 160 b artiklan 3 kohdan, ottaa huomioon Euroopan parlamentin lausunnot(1), sekä katsoo seuraavaa: (1) Jean-François BERNICOTin, François COLLINGin, Maarten B. ENGWIRDAn, Bernhard FRIEDMANNin, Kalliopi NIKOLAOUn, Hubert WEBERin ja John WIGGINSin toimikaudet päättyvät 31 päivänä joulukuuta 2001. (2) Tämän vuoksi on syytä nimittää uudet jäsenet, ON PÄÄTTÄNYT SEURAAVAA: 1 artikla Nimitetään seuraavat henkilöt tilintarkastustuomioistuimen jäseniksi 1 päivästä tammikuuta 2002 31 päivään joulukuuta 2007: - Jean-François BERNICOT - David BOSTOCK - François COLLING - Maarten B. ENGWIRDA - Ioannis SARMAS - Hedda VON WEDEL - Hubert WEBER. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 8 päivänä marraskuuta 2001. Neuvoston puolesta Puheenjohtaja E. Boutmans (1) 23 päivänä lokakuuta 2001 annetut lausunnot (ei vielä julkaistu Euroopan yhteisöjen virallisessa lehdessä).
2001/774/EY: Komission päätös, tehty 7 päivänä marraskuuta 2001, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa eräistä Euroopan maista tehdyn päätöksen 98/371/EY muuttamisesta Liettuan osalta (tiedoksiannettu numerolla K(2001) 3389)



Virallinen lehti nro L 291 , 08/11/2001 s. 0048 - 0049



Komission päätös, tehty 7 päivänä marraskuuta 2001, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa eräistä Euroopan maista tehdyn päätöksen 98/371/EY muuttamisesta Liettuan osalta (tiedoksiannettu numerolla K(2001) 3389) (2001/774/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 14 ja 22 artiklan, sekä katsoo seuraavaa: (1) Eläinten terveyttä koskevista vaatimuksista ja eläinlääkärintodistuksista tuoreen lihan tuomiseksi eräistä Euroopan maista säädetään komission päätöksessä 98/371/EY(3), sellaisena kuin se on viimeksi muutettuna päätöksellä 2000/19/EY(4). (2) Tuoreen lihan tuonnissa on otettava huomioon kyseisen maan erilaiset epidemiologiset tilanteet. (3) Komission Liettuaan äskettäin tekemän eläinlääkinnällisen tarkastuskäynnin perusteella eläinten terveystilanne vaikuttaa tyydyttävältä ja jäämien valvontasuunnitelma on hyväksytty. (4) Liettuan toimivaltaiset eläinlääkintäviranomaiset ovat vahvistaneet, että maassa ei ole vähintään kahteentoista kuukauteen esiintynyt karjaruttoa tai suu- ja sorkkatautia. Lisäksi ne ovat sitoutuneet ilmoittamaan komissiolle ja jäsenvaltioille 24 tunnin kuluessa faksilla, teleksillä tai sähkeellä edellä mainittujen tautien esiintymisestä tai muutoksista rokotuskäytännössä kyseisiä tauteja vastaan. (5) Näin ollen on aiheellista sallia tuoreen naudan-, lampaan- ja vuohenlihan tuonti Liettuasta. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 98/371/EY liite II tämän päätöksen liitteellä. 2 artikla Tämä päätös tulee voimaan seitsemän päivää sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 7 päivänä marraskuuta 2001. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 170, 16.6.1998, s. 16. (4) EYVL L 6, 11.1.2000, s. 58. LIITE "" LIITE II VAADITTAVIEN ELÄINLÄÄKÄRINTODISTUSTEN MALLIT TUORE LIHA >TAULUKON PAIKKA> Huomautus: Tuoreen lihan tuontia ihmisravinnoksi ei sallita, jollei komissio ole hyväksynyt yhteisön ulkopuolisen viejänä olevan kolmannen maan jäämien valvontaohjelmaa.
2001/773/EY: Komission päätös, tehty 26 päivänä lokakuuta 2001, elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn päätöksen 94/652/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 3213)



Virallinen lehti nro L 290 , 07/11/2001 s. 0009 - 0011



Komission päätös, tehty 26 päivänä lokakuuta 2001, elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn päätöksen 94/652/EY muuttamisesta (tiedoksiannettu numerolla K(2001) 3213) (ETA:n kannalta merkityksellinen teksti) (2001/773/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY(1) ja erityisesti sen 3 artiklan, sekä katsoo seuraavaa: (1) Komission päätöksessä 94/458/EY(2) määritellään säännöt yhteistyön hallinnollisesta johdosta elintarvikkeita koskevien kysymysten tieteellisessä tutkimisessa. (2) Komission päätöksessä 94/652/EY(3) vahvistetaan elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvä tehtäväluettelo ja kyseisten tehtävien jako. Direktiivin 93/5/ETY 3 artiklassa säädetään, että tehtäväluettelo ja tehtävänjako on päivitettävä vähintään puolivuosittain. (3) Tehtäväluettelo olisi laadittava ja päivitettävä ottaen huomioon kansanterveyden suojelun tarve yhteisössä ja yhteisön elintarvikealan lainsäädännön vaatimukset. (4) Tehtävät olisi jaettava jäsenvaltioissa ja erityisesti tieteelliseen yhteistyöhön osallistuvissa tutkimuslaitoksissa käytettävissä olevan tieteellisen asiantuntemuksen ja käytettävissä olevien voimavarojen mukaisesti. (5) Tässä päätöksessä säädetyt toimenpiteet ovat pysyvän elintarvikekomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan elintarvikkeita koskevien kysymysten tieteellisessä tutkimisessa toteutettavaan jäsenvaltioiden yhteistyöhön liittyvästä luettelosta ja suoritettavien tehtävien jakamisesta tehdyn päätöksen 94/652/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä lokakuuta 2001. Komission puolesta David Byrne Komission jäsen (1) EYVL L 52, 4.3.1993, s. 18. (2) EYVL L 189, 23.7.1994, s. 84. (3) EYVL L 253, 29.9.1994, s. 29. LIITE Luettelo tehtävistä, jotka jäsenvaltioiden on suoritettava elintarvikkeita koskevien kysymysten tieteellisessä tutkimisessa toteutettavassa yhteistyössä >TAULUKON PAIKKA>
2001/762/Euratom: Komission päätös, tehty 28 päivänä syyskuuta 2001, Euroopan atomienergiayhteisön ja Venäjän federaation kahden yhteistyösopimuksen tekemisestä ydinturvallisuuden ja hallitun ydinfuusion aloilla (tiedoksiannettu numerolla K(2001) 2901)



Virallinen lehti nro L 287 , 31/10/2001 s. 0023 - 0023



Komission päätös, tehty 28 päivänä syyskuuta 2001, Euroopan atomienergiayhteisön ja Venäjän federaation kahden yhteistyösopimuksen tekemisestä ydinturvallisuuden ja hallitun ydinfuusion aloilla (tiedoksiannettu numerolla K(2001) 2901) (2001/762/Euratom) EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottaa huomioon neuvoston hyväksynnän(1), sekä katsoo seuraavaa: Euroopan atomienergiayhteisön ja Venäjän federaation kaksi yhteistyösopimusta ydinturvallisuuden ja hallitun ydinfuusion aloilla olisi tehtävä, ON PÄÄTTÄNYT SEURAAVAA: Ainoa artikla Euroopan atomienergiayhteisön ja Venäjän federaation väliset kaksi ydinturvallisuuden alaa ja hallitun ydinfuusion alaa koskevaa sopimusta tehdään Euroopan atomienergiayhteisön puolesta. Tehty Brysselissä 28 päivänä syyskuuta 2001. Komission puolesta Pascal Lamy Komission jäsen (1) Ks. tämän virallisen lehden sivu 21.